आ गयी भावनाएं पहचानने वाली मशीन। | Science Bloggers' Association of India
आ गयी भावनाएं पहचानने वाली मशीन।
5 0 Manoj Kumar April 7, 2014 Edit this post
अरे ओ छोटू! हाँ चाचा! कछु सुनत रहो कि नाय? का चाचा? का भयो? अरे छोटू अब कंप्यूटर भी इंसान के चेहरे के भावो की असलियत और...
अरे ओ छोटू!
हाँ चाचा!
कछु सुनत रहो कि नाय?
का चाचा? का भयो?
अरे छोटू अब कंप्यूटर भी इंसान के चेहरे के भावो की असलियत और नकलियत को इंसान से बेहतर पहचान सकत है!
चाचा यानि की अब कंप्यूटर प्रयोग करने वाले माता पिता अपने बच्चो के चेहरे पर ऊन झूठे भावो को पहचान सकत है जिनका बच्चे अक्सर फायदा उठा ले जाते हैं और इसी तरह एक प्रेमी और प्रेमिका और दोस्त लोग भी एक दुसरे के चेहरे के भावो की असलियत और नकलियत का पता लगाकर भविष्य में होने वाले प्यार के दर्द और धोखे से भी बच सकत हैं!
हाँ छोटू शायद समय में ऐसा ही कछू होगा !! जी हाँ दोस्तों ऊपर चुटकुले के रूप में कही गयी बात अब सच हो सकती है क्यों कि कंप्यूटर ने चेहरे के भाव पहचानने के मामले में अब इंसानी दिमाग को पीछे छोड़ दिया है। यूनिवर्सिटी ऑफ कैलिफोर्निया (यूसी) सेन डियागो (University of California, San Diego) और यूनिवर्सिटी ऑफ टोरंटो (University of Toronto) के वैज्ञानिको ने मिलकर ये रिसर्च की है और पता लगया है कि एक कंप्यूटर मशीन किसी के चेहरे पर दर्द के भाव की सच्चाई को इंसान से ज्यादा बेहतर पहचान सकती है।
यूसी सेन डियागो के इंस्टिट्यूट फॉर न्यूरल कंप्यूटेशन (Institute for Neural Computation) में शोधकर्ता मेरियन बार्टलेट (Marian Bartlett) के अनुसार कंप्यूटर मशीन चेहरे के भावों की उन खास विशेषताओं को भी पहचान सकती है, जिसे पहचानने में इंसानो से गलती हो सकती है।
यूनिवर्सिटी ऑफ टोरंटो के डॉ. एरिक जैकमैन इंस्टिट्यूट ऑफ चाइल्ड स्टडी (Dr. Eric Jackman Institute of Child Study) के शोधकर्ता कांग ली (Kang Lee) ने कहा कि मानवों से चेहरे के नकली भावों और असली भावों के बीच फर्क करने में भूल हो सकती है। लेकिन कंप्यूटर मशीन की चेहरे के भाव पढ़ने की क्षमता इंसानों से कहीं बेहतर है।
शोधकर्ताओं की टीम ने अपनी रिसर्च में पाया कि ज्यादातर मामलों में इंसानी चेहरे के असली और बनावटी भावों के बीच फर्क नहीं कर पाते और ट्रेनिंग दिए जाने के बाद भी सिर्फ 55 परसेंट मामलों में ही इंसानी चेहरे के भाव को ठीक ठीक समझ पाते हैं। जबकि कंप्यूटर मशीन चेहरे के भाव पहचानने में 85 फीसदी सही पहचान कर सकते हैं !
तो दोस्तों इस प्रकार से आने वाले समय में कंप्यूटर की मदद से आप ये पता लगा सकते हैं कि कहीं कोई भावनाओ के साथ खिलवाड़ तो नहीं कर रहा है ? और आपको बुद्धू तो नही बना रहा है और इस प्रकार से आप अपने कीमती समय का सही उपयोग कर सकते हैं और साथ ही साथ दिखावटी भावनाओ में न आकर दर्द से बच सकते हैं !
Reference: http://www.buffalo.edu/news/releases/2014/04/008.html
keywords: Emotion Machines in hindi, Machines with Emotional Intelligence in hindi, human emotion testing machine in hindi, university of california san diego in hindi, institute for neural computation in hindi, University of Toronto in hindi, Marian Bartlett in hindi, eric jackman institute of child study in hindi, Kang Lee in hindi,
inventions MK technology
Science Bloggers' Association of India: आ गयी भावनाएं पहचानने वाली मशीन।
http://3.bp.blogspot.com/-iHlpJdDXa2E/U0F1v0_laRI/AAAAAAAAAmw/LtD0dxoFtvw/s1600/r.jpg
http://3.bp.blogspot.com/-iHlpJdDXa2E/U0F1v0_laRI/AAAAAAAAAmw/LtD0dxoFtvw/s72-c/r.jpg
https://blog.scientificworld.in/2014/04/blog-post.html